JERAHA LA MAHABA

Maisha ya mapenzi kweli hayana huruma iwe wewe ni jahili au mwerevu
yanakufanya upoteze fikra za utu .Sikupenda jinsi watu walivyojitosa kwa
mapenzi wangali katika shule ya upili au shule ya msingi yote niliyaona
Kama kukosa adabu na kukosa dira katika maisha yao.Wote walijibanza kwa
mahaba wakidai kuwa wanaipata raha wakipenda na kupendwa.

Waliyoniambia yalinipa utashi wa kutaka kuipata furaha
waliyoizungumzia.Lakini sikujua nianzie wapi kwa sababu nilikuwa bado
msungo Kama wasemavyo wengine waliofundwa.Nilikuwa na ari ya kuharamia
nijue jinsi ya kuanza kupenda na jinsi ya kupendwa na jinsi furaha
inapatikana kwenye hayo mapenzi.

Nilitamani kugubua Siri iliyokuwa imejibanza katika mapenzi
.Nilipomaliza kidato cha nne nilifaulu kuendelea na masomo yangu katika
chuo kikuu. Hapo ndipo maisha ya mapenzi yalipong'oa nanga kama
nilivyokuwa nimeyafikiri .Nilijaribu kutalii ulimwengu wa mapenzi ili
niweze kuyaona yote ambayo nilijizuia kuyajua kwa takriban miaka kumi na
Saba .

Hata hivyo nilikuwa na woga chungu nzima kwani bado niliogopa jinsi watu
wengine walivyoyakashifu mapenzi kuwa hakuna mapenzi ya kweli ila ni
kupotezeana muda na hata kupata msongo wa mawazo unaoletwa na mfarakano
kati ya wapendanao.Hata hivyo Mimi nilitaka kung'amua hasa furaha
inayoletwa na mapenzi Wala sikutaka kujishughulisha kujua Kama pia penzi
linaweza kukugeuza bwege hasa mchumba atakapokukimbia na kukuacha.

Mwaka wa Kwanza katika chuo kikuu haukumalizika kabla ya mimi kujitosa
kwenye mahaba ambayo kwa sasa nitayaita haramu.Maisha kidogo
yalibadilika ,kwa sababu kipindi ambacho nilikuwa sijapenda ghulamu
mmoja , wakati mwingi nililala kwenye chumba changu ila pindi tu
nilivyochanganyikiwa na mahaba yake basi ikawa kwamba ninakwendwa
kumtembelea kwenye kichumba chake alipokuwa akiishi.Sitakosea kusema
kwamba nilipitikiwa na yale wakubwa wangu na hata wazazi wangu
waliyonikanya dhidi ya mapenzi hayo ya chuo kikuu ila wakati huo
niliyazika kwenye kaburi ya sahau.Mapenzi ya barubaru yalinipofusha
nisijue pa kutembea nililowa na huba lake alilonipa kwa ustaarabu bila
pupa wala kurupukwa.

Nilikweta kwenye mahaba ya kijana huyo aliyeitwa Amope.Alikuwa ni
barubaru mtanashati na hata ujasiri wa mambo yake ulinifanya niwe na
kwina isiyokadirika.Alinikifu kwa kile nilichotaka na kunifanya
nijisahau. Tulipendana Kama ulimi na mate .Penzi lilishamiri pande zote
hakuna pengo tuliloliacha kuziba ili waliokuwa na gere waweze kuliona na
kitudhihaki kuwa hatukupendana.Alijaribu kadri ya uwezo wake kuuondoa
uwoga uliokuwa umeshamiri kwa moyo wangu alinitia skuli na kunifunza
mengi nisiyoyajua kwa takriban karibia miongo miwili.

Nilifika muda ambao tanuri la penzi letu lilianza kuzima .Mambo
tuliyokuwa tunayafurahia kwenye penzi letu lililokuwa Tamu kama halua
tena hatukuvizungumzia.Penzi lililokuwa limekolea tena hata hakuna
aliyetamani kulikoleza zaidi na zaidi ili lizidi kunoga.Kila mmoja
aliona mwenzake kama bweshu kwani penzi lililokuwa changa na mbwembwe
nyingi za kusheheza Sasa lilikonga na kupoteza ladha yake.Sairi zote
zilizokuwa hapo awali ziliyeyuka na kupotea.

Amope kipenzi cha roho tena nilikuwa simwoni Tena kama hapo awali
ilivyokuwa ada yangu. Simu zangu akawa hapokei tena. Nilibaki kuwa
yatima wa mapenzi ambayo niliyaparamia mwenyewe.Machozi yalinitoka njia
mbili na kuchirizika kwenye mabebe yangu .Alikuwa aangaza macho yake
kwangu kwani aliniona kama taka kwenye jalala.Alivyokuwa akinidadavua
tulivyokuwa kwenye safari ya penzi hakuonyesha ari ya kujikumbusha
tena.Kwa kweli penzi letu lilikuwa limeugua maradhi yasokuwa na
dawa.lilikuwa limevuja.Kitabu chetu cha mapenzi kurasa zake zilikuwa
zimechanika na tenzi hazikuwa zikiso eka tena.

Niliingia kwenye ulimwengu wa sintofahamu kwa sababu sikuweza
kustahimili majina aliyoniita Kama bweshu,msungo na mengineo.Moyoni
nilijilaiti kwa nini niliwapuuza wakubwa wangu, na hata hivyo nilikuwa
mdogo Sana kujitia ukungu wa kujitosa kwenye mahaba nisiyokuwa najua
umuhimu wake na hata madhara yake ambayo yalikuwa na uzani mkubwa
kuupiku uzuri wake.

Amope naye alinilaghai kuwa atakuja kunitia ndani tutakapomaliza chuo
kikuu kwa maana kuwa atanioa.Lakini wapi ? Penzi bado limekufa na
kufukiwa mchango bado lingali changa.Niliwaza na kuwazua jinsi
nitakavyojinasua kwenye msongo wa mawazo ambao nusura unigeuze mbulu.
Sikumwelewa Amope mbona akafanya uamuzi wa aina hiyo mpaka sasa
,sikumwelewa alichokidhamiria kifanyika ila hakuona kuwa kingefanyika
hivyo basi akaamua kukatiza penzi.Sikumwelewa.Kichwa kilikuwa kizito
Kama nanga sikuweza hata kukisitiri.Miguu nayo nilipokuwa nawaza penzi
letu lilivyotawanyika nilikuwa nashindwa hata kuinyanyua.Mpenzi
nilimpania kuwa wangu wa kufa kuzikani alikuwa amepotea mbali na upeo wa
macho yangu nisije nikamwona tena kwenye aushi yangu.

Mpaka sasa naliuguza jeraha.


Question: Maisha ya mapenzi kweli hayana nini
Answer: huruma